**НАРОДНО ЧИТАЛИЩЕ „СЪЗНАНИЕ 1927“**

**с.Връв,бщ.Брегово,обл.Видин, ул. „Д.Благоев“8**

**ЕИК:00153462,рег.№2360, e-mail : saznanie1927\_vrav”@abv.bg**

Годишен отчетен доклад

за изпълнение на Програмата за дейността на

Народно читалище „Съзнание 1927“ село Връв за 2023 година

Докладът за дейността на Народно читалище „Съзнание 1927” с.Връв, отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища и културният календар.

**1. ОСНОВНИ ЦЕЛИ:**

1.1 Отстояване на позицията на водещо културно средище;

1.2. Обогатяване на културния живот;

1.3. Развитие на библиотечната дейност;

1.4. Превръщане на читалището в информационен център;

1.5. Съхраняване на народните обичаи и традиции;

1.6. Развитие и подпомагане на любителското художествено творчество;

1.7. Работа по проекти;

1.8. Партниране с местното самоуправление за развитието на културните процеси.

**2**. **ПРИОРИТЕТНИ ЗАДАЧИ:**

2.1. Поддържане на общодостъпна библиотека;

2.2. Работа в школи, курсове, формации, концерти, фестивали и младежки дейности;

2.3. Предоставяне на компютърни и интернет услуги.

**3. ДЕЙНОСТИ**

3.1.**Библиотечна и информационна дейност**

Библиотечния фонд наброява **11 189** библиотечни единици за 2023г. За популяризиране на дейността и фонда си читалищните библиотеки организират:

* Инициативи, свързани с книгата, културни мероприятия, изложби;
* Запознаване на учениците с изискванията, условията и начина за ползване на необходимата литература в библиотеките;
* Работа и с най-малките деца с цел зараждане на интерес към книгата.

**През 2023 г. новопостъпилата литература е:**

- От дарения от частни лица – 324 тома литература,

- Закупени нови книги – 5 бр.**.**

Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства.

**Библиотечно-информационен център**

Проект „Глоб@лни библиотеки – България”, по който проект сме страна, временно е неактивен, Читалището предлага информация намерена извън книгите –*Интернет.*

В него се изработват програми за културни събития, подготвят се презентации, провеждат се индивидуални обучения и консултации, изготвят се справки, отчети, изпраща се информация до различни обществени организации. Регистрираните посещения в читалнята и компютърната зала за 2023 година са: **1 703** бр.

**Мероприятия на библиотеката:**

Библиотечната дейност е една от основните дейности на читалището ни. Тя е насочена към:

1.Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на село Връв;

2.Библиотечно обслужване на гражданите.

3.Технологично обновяване на библиотечната дейност за предоставяне на информационно обслужване на читателите.

4.Обновяване на застарелия библиотечен фонд чрез участие с проекти в програми на Министерството на културата и други донори за нови книги.

5.Експониране на изложби и кътове с литература, витрини.

Организиране на:

- детски утра;

- литературни четения в библиотеката.

- „Разкажи за любимата си книжка” – беседи с награди;

- „Детска фантазия в рисунки”.

6.Включване в плана на библиотеката на конкретни дейности за работа с подрастващите и приобщаване към читателската аудитория.

**Като по-значими през годината могат да бъдат посочени следните дейности:**

21.01.2023г.- Възстановяване на обичая „Измиване на ръцете на бабата“ като най-съществена част от обичая Бабинден;

26.02.2023г. – „Работилничка за мартенички” беседа и приложни занимания за деца и ден на мартеницата 01.03-подаряване на мартеници на населението на село Връв;

03.03.2023г.-Информационно табло и поднасяне на цветя и приветствия;

08.03.2023г.-Празнично отбелязване на Международният ден на жената;

08.04.2023г.-Възстановяване на народният обичай „Лазаруване“ взели участие 9бр.деца и посетени 11 бр.домакинства;

15.04.2023г.- Детска работилница за боядисване на яйца „Писан Великден“-взели участие 9 бр.деца;

24.04-5.04.2023г.Забавни занимания, по случай седмицата на детската книга и изкуствата за деца;

01.05.2023г.- Информационно табло по повод Деня на труда;

05-06.05.2023г.-Участие в МФФ „Гьоргьовден в Антимово-2023“. Участвали 21 бр. самодейци;

09.05.2023г.- Информационно табло по повод Международният ден на Европа и европейските общности;

13.05.2023г. ФФ "Данфорови ритми", част от шампионатната система на Европейската Асоциация на Фолклорните Фестивали с ранг на Локален шампионат по фолклор за региона на Северозападна България. За спечеленото първо място получихме: Купа за ПЪРВО МЯСТО, Златни медали,Диплом за абсолютен локален шампион по фолклор и награден фонд от 500 лева;

24.05.2023-Откриване на библиотечна изложба с произведения в поезия и проза, както и научни трудове на творци с произход от нашето село;

- Информационно табло по повод деня на българската просвета и славянската писменост;

27.05.2023г.-Отбелязване на деня на библиотекаря;

01.06.2023г.-Отбелязване на Международният ден на детето, празнична програма, слушане на любими песни, рисуване и демонстрация на игри от недалечното минало.Присъствали 15 деца.

13.06.2023г.-Участие в МЕФ „Дунав и Тимок ни свързват“ – село Капитановци; Участвали 9 бр. самодейци;

24.06.2023г.-Участие в ФФ с.Делейна, обл.Видин;

28.06.2023г.-Участие в кампания за засаждане на дръвчета, храсти и цветя. Взели участие 9 души;

06.06 - 29.08.2023г. Библиотечният екип и доброволци при библиотеката проведоха „Лято в библиотеката-2023”. Започването на лятото е очаквано с нетърпение от деца и възрастни. Заниманията се провеждаха всеки вторник,четвъртък и събота и са съобразени с всички възрасти и интереси – има книжки за бебета, за по-големи деца и за ученици, за техните родители, баби и дядовци. Повече от 30 деца се отзоваха на нашата покана и с интерес гледаха презентация и филм, представящи жътвата в нашият край в миналото. Особено впечатлени бяха всички от подредените като на изложба автентични предмети, използвани при жътва, докоснаха сърп, житен сноп, "брада", облякоха носии и усетиха атмосферата на едно отминало време.

С интерактивни игри децата съумяха да развият способността да се изразяват през очите на близкия до него приятел.

Голяма част от децата от 3 до 13 години са гости на нашето село. Те с голям интерес се запознаха с местните традиции .

Всички тези млади хора, потвърдиха идеята, че библиотеката не е само място с книги, а свят изпълнен със знания , емоция и нови приятели , а също така и отворен прозорец към всички светове.

Всеки друг ден от работната седмица през ваканционните дни библиотеката разполага също със своя програма за летни занимания, свързани с ученето през целия живот и разнообразяване свободното време на учениците.

По желание всеки би могъл да рисува с тебешири, да оцветява рисувателни книжки, да създава свои рисунки с моливи, пастели, флумастери, да реди пъзели или да решава кръстословици и забавни тестове, да отгатва гатанки или просто да общува с другите участници. Участниците в летните занимания получиха грамоти, а библиотеката благодари на участниците и им пожела успешна учебна година!

18.07.2023г.- Презентация, филм и беседа във връзка с отбелязването на годишнина от рождението на Апостола Левски;

22.07.2023г.-Участие в НФС „Св.Константин“гр.Пещера-Гран при за цялостен принос за съхранение и популяризиране на българското фолклорно изкуство. Купи, плакет, диплом и парична награда от 100 лева.

17.08.2023г. – Участие в МФФ „Хоро се вие край Тимока“гр.Брегово, обл.Видин. Взели участие 11 бр.самодейци – възстановяване на обичая „Избор на светец на дома“;

26.08.2023г. – Организиране и провеждане на РКФ „От златните ръце на баба“. Присъстваха приятели и колеги от 8 читалища и около 100 индивидуални участника, постигнаха се заложените цели за популяризирането на местната кухня и обогатяването ни с прекрасни кулинарни изкушения, останали назад във времето. На отличените се раздадоха скромни награди, а за прекрасните хора, които ни подадоха своята добра ръка, благодарихме с благодарствени адреси.

02.09.2023г.– Участие във ФФ-с.Старопатица, обл.Видин, взели участие 9 бр.самодейци ;

06.09.2023г.–Информационно табло с материали по случай Съединението на Княжество България и Източна Румелия;

22.09.2023г. - Библиотечна изложба и Информационно табло на тема „Независима българска държава*”;*

-Продължаване на работата по инициативата „Дари книга на твоето читалище“;

30.10.2023г. – Вечер, посветена на Деня на народните будители;

В Читалищната библиотека при народно читалище „Съзнание 1927“ с.Връв се проведе безплатно обучение за придобиване на начални компютърни умения за регистрирани възрастни потребители на библиотеката. В рамките на три дни 7 човека, предварително заявили своето желание, придобиха основни умения за работа с операционна система, текстообработваща програма, ползване на електронна поща, както и за търсене на информация в Интернет. Тази образователна услуга библиотеката предлага като възможност за възрастните хора да преодолеят психологическата бариера от новите компютърни технологии и да продължат активния си социален живот, ползвайки съвременните средства за комуникации и търсене на информация.

Превръщането на библиотеката в съвременен информационен ценътр, място за учене през целия живот и приобщаване на хората от всички възрасти към глобалното информационно общество.

17.11.2023г.-Информационно табло по повод рождението но Петко Рачов Славейков;

21.11.2023г. –Отбелязване на Деня на християнското семейство. Подарени бяха 12бр. икони и поздравителни адрес на млади хора станали родители през периода 21.11.2022г.-21.11.2023г.;

23.12.2023г.- Тържествено отбелязване на Коледните празници. Празнична програма –коледен концерт, с участието на 15 деца и гости от ОКИ „ Дунав“гр.Видин, за участващите и гостите имаше подготвена скромна празнична почерпка.

25.12.2023г.-Възстановяване на народният обичай Коледуване. Взеха участие 9 бр.момчета и бяха посетени 15 домакинства;

3.2. **Художествено-творчески процес в читалището** - в читалището развиват своя талант и умения над 45 души, представляващи около 20%от населението на село Връв.

През 2023г. всички самодейни състави са основни участници в провеждането на културни прояви и събития от празничния календар на читалището, както и този на община Брегово.

**Танцов състав – ТСАФ „Дортикум“** през годините е получил своето заслужено признание. Танцьорите са желани участници в изявите, организирани от читалището и община Брегово.

За отчетния период ТСАФ „Дортикум“ с ръководител Емил Джегов взе участие в 14 бр.мероприятия.

**Женски хор за обработен и изворен фолклор-** Песните, които изпълнява хора са от всички фолклорни области. За отчетния период те зарадваха с изпълненията си зрителите с участието си в тържества, регионални и международни фестивали.

**4. ДРУГИ ПРИОРИТЕТИ НА РАБОТА**

4.1. **Участие във форуми:**

* Участие в регионална среща на читалища, членове на СНЧ във Видин;
* Участие във форуми, организирани от Регионална библиотека Видин;
* Участие в Тридесет и шести Конгрес на съюза на народните читалища;

4.2. **Проекти, по които сме работили през годината:**

* Споразумение с „Глоб@лни библиотеки“-България;
* Проектен фиш за допълваща субсидия пред МК;
* Проект „Българските библиотеки-съвременен центрове за четене и информираност- 2023“

**5. ИЗВОДИ:**  Утвърждава се мястото на читалището като обществено-значима институция със собствен принос в полза на гражданите. Ръководството и екипът на читалището продължават да работят за разширяване кръга от партньори с културни институти, както и в посока на подобряване на предлаганите услуги, с цел привличане на нови потребители.

Можем да бъдем силни и да си бъдем полезни само когато сме заедно и се обединим, защото културата не познава граници.

**6. РАЗХОДВАНИ СРЕДСТВА ОТ БЮДЖЕТА ЗА 2023 г.**

През изминалата година читалището работи по утвърдени субсидии, отпуснати от държавния и общински бюджет и финансови постъпления от наеми, членски внос, дарителства.

Държавната субсидия за 2023 год. е на стойност **21 607** лв. за 1 щатна бройка.

Съгласно ЗНЧ читалището представя ежегодно пред кмета на общината и общинския съвет доклад за осъществените читалищни дейности в изпълнение годишната програма за дейността си.

Преди да бъде подаден в община Брегово, годишния доклад за осъществените читалищни дейности в изпълнение на Програмата за развитие на читалището и разходваните за нейното изпълнение средства за 2023г., беше разгледан и приет на заседание от Настоятелството.

Докладът е приет с Решение 10.02.2024г. на ЧН.

с.Връв Председател на ЧН при НЧ „Съзнание 1927“: